珠江三角洲

珠江三角洲（），由珠江水系个西江、北江搭东江还有伊拉个支流潭江、绥江、增江带来个泥沙堆积形成个，是中国南部最大个冲积平原，海拔基本勒拉50米以下，地势平缓，有零星个丘陵。

狭义浪个珠江三角洲由西江、北江三角洲搭东江三角洲两部分组成，北面到西江、北江汇合点个佛山三水河口，东面到东江下游个东莞石龙，南面到江门新会崖门，差弗多有6,000多平方公里。广义浪个珠江三角洲范围则还要大，包括珠江干流搭仔伊所有个支流，西面到（西江）肇庆羚羊峡东口搭（潭江）开平司前，北面到（北江）三水黄塘搭宝月、（流溪河）广州搭东莞石碣、（绥江）肇庆黄岗，东面到（东江）惠州园洲、（增江）广州增城沙塘 ，面积有8,601平方公里。

Category:中国地理